Sacrosancte ecclesie Sancti Vincentii martiris que est constructa infra muros Matisconum cui domnus Giraldus preest. Ego Bernardus prepositus dono ad ipsam casam Dei aliquid ex rebus meis que sunt site in pago Matisconense, in agro Caloniacense, in villa Castello: hoc est curtilus cum vinea et prato insimul tenente, quem terminat a mane via publica, a medio die terra Sancti Martini, a sero Walterio, a circio Petrono et via publica. Infra istos terminos dono ad ipsam casam Dei et quicquid in ipsa villa, vel in ipsa fine, visus sum habere: hec sunt curtiferus cum edificiis, campis, pratis, aquis aquarumque decursibus, quesitum et inquirendum. Et dono in ipsa fine pratum subter Castello, quod a Walterio conquisivi, eo tenore dum ego vivo usum et fructum; post meum decessum, ad ipsam casam Dei perveniat nullo contradicente. Si quis vero contradixerit auri libram unam componat.